Dragi učenici!

Pred vama je još jedna nova lekcija, a započet ćemo ponavljanjem prošlog gradiva – o mandolini.

Za početak, **usmeno** odgovori na ova pitanja (dakle, ne trebaš ih prepisivati ili meni slati, samo odgovori “u glavi”):

1. U koju skupinu instrumenata pripada mandolina?

2. Koliko žica ima mandolina?

3. U kojoj se Hrvatskoj regiji najviše svira mandolina?

4. Što se nalazi na vratu mandoline (uz žice)?

5. Po kojem plodu je mandolina dobila ime?

Nakon što smo ponovili mandolinu, danas ćemo učiti **tri** nova trzalačka instrumenta – banjo, balalajku i ukulele.

Prvo pročitaj o instrumentima tekst u zelenim kvadratićima u udžbeniku na stranici 58 (balalajka) i na stranici 59 (ukulele i banjo).

Zatim, poslušaj sljedeće primjere:

**Balalajka:** <https://www.youtube.com/watch?v=hH5znHQ9QRY> (svidjet će vam se, vama draga pjesma :D)

**Banjo:** <https://www.youtube.com/watch?v=fnMhUPewk6c> (Foggy Mountain Breakdown)

<https://www.youtube.com/watch?v=bhTXIhSGzhk> (Old Town Road)

**Ukulele:** <https://www.youtube.com/watch?v=oI1lLJPnsqE> (Somewhere Over the Rainbow)

<https://www.youtube.com/watch?v=IYhcN8p4yhg> (Bohemian Rhapsody)

Uživajte u primjerima – i ne zaboravite lajkati objavu na Teamsu u kanalu za glazbenu kulturu kada ste poslušali sve primjere i prepisali crveni tekst:

**Tradicijska trzaća glazbala stranih zemalja**

**Balalajka** je rusko tradicijsko glazbalo, trokutastog oblika tijela i često se svira u orkestrima.

**Banjo** je afroameričko tradicijsko glazbalo, okruglog oblika tijela i često se svira u country pjesmama.

**Ukulele** je havajsko tradicijsko glazbalo, izgleda kao „mala gitara”, ali ima 4 žice.